Նորա Ադամյան

Նորա (Էլեոնորա) Գրիգորի Ադամյան (Ադամովա) (մայիսի 31, 1910(1910-05-31), Բաքու, Ռուսական կայսրություն - դեկտեմբերի 2, 1992(1992-12-02), Մոսկվա, Ռուսաստան), ռուսալեզու հայ արձակագիր, թարգմանչուհի, ԽՍՀՄ գրողների միության անդամ 1950 թվականից։


== Կենսագրություն ==
Ծնվել է Բաքվում։ 1927-1930 թվականներին սովորել է Բաքվի համալսարանում։ Գրական ասպարեզ է իջել 1930 թվականին։ Գրել է ռուսերեն պատմվածքներ, որոնք տպագրվել են պարբերական մամուլում։ 1938-1945 թվականներին աշխատել է Երևանի «Կոմունիստ» (ռուսերեն) թերթի խմբագրությունում։ 1945 թվականին լույս է տեսել նրա պատմվածքների առաջին ժողովածուն, որին հաջորդել են մի քանի նոր գրքեր՝ «Կյանքի սկիզբը» (1955), «Կապույտ լեռների մոտ» (1957), «Լքված տունը» (1959), «Երկրորդ կինը» և այլն։ Գրել է կինոսցենարներ։ Հայերենից ռուսերեն է թարգմանել Վահան Միրաքյանի «Լալվարի որսկանը», Հովհաննես Շիրազի «Իմ ընկեր Լորիկը» և այլ գործեր։


== Ստեղծագործություններ ==
Գրական աշխատանքներով, հիմնականում թարգմանություններով, սկսել է զբաղվել 1939 թվականից։ 1953 թվականից նա հրատարակել է սեփական արձակը, իսկ արդեն 1954 թվականին լույս է տեսել նրա առաջին ժողովածուն՝ «Պատմվածքներ»-ը։
Գրողի հիմնական թեման բարոյական խնդիրներն են և ժամանակակիցների կյանքը՝ իրենց ուրախություններով ու տխրություններով։ «Կարմիր լույս» և «Զրո երեք» վիպակներում հեղինակը ներկայացնում է բուժաշխատողների վառ հիշարժան կերպարներ, փոխանցում նրանց նպատակասլաց, քրտնաջան աշխատանքի մթնոլորտը։ «Երկրորդ կինը» վեպում շինարարական ամբարտակի ինժեները, չնայած անձնական ձախողումներին, կրքոտ պայքարում է իր գաղափարների իրականացման համար։ «Նոր հարևանը» պատմվածքի գլխավոր հերոսը աննկատելի, թվացյալ անձնավորություն է, որը արտասովոր գթասրտություն է ցուցաբերում իրեն անծանոթ շատ մարդկանց։ 
Նորա Ադամյանի ստեղծագործությունները հրատարակվել են «Սովետական գրող» հրատարակչության կողմից, «Կայծ», «Նոր աշխարհ», «Մոսկվա» և «Զնամյա» ամսագրերում, թարգմանվել անգլերեն, ֆրանսերեն, իտալերեն, չինարեն, հայերեն և այլ լեզուներով։ Նրա թարգմանություններն կատարվել են հիմնականում հայ ժամանակակից գրական ստեղծագործություներից (Վահան Միրաքյանի «Լալվարի որսը», Հովհաննես Շիրազի «Իմ ընկեր Լորիկը» և այլն)։
Նորա Ադամյանի և նրա ամուսնու՝ Յակով Վոլչեկի] սցենարի հիման վրա 1965 թվականին Տալլինֆիլմ ստուդիայում նկարահանվել է«Զրո երեք» ֆիլմը ։ Համանուն պատմվածքի հիման վրա նկարահանված ռադիոպիեսում խաղացել են հայտնի դերասաններ Մարիա Բաբանովան, Գեորգի Վիցինը, Յուրի Պուզիրյովը։
1984 թվականին Նորա Ադամյանը դարձել է «Օգոնյոկ» ամսագրի մրցանակի դափնեկիր։
1960-1980-ական թվականներին Յակով Վոլչեկի հետ ապրել է «Սովետական գրող» բնակարանային շինարարական կոոպերատիվում (Կրասնոարմեյսկայա փողոցի թիվ 25 տուն)։ 


== Հիմնական ստեղծագործություններ ==


=== Վեպ ===
1966 - «Երկրորդ	կինը»


=== Վիպակներ ===
1959 - «Լքված	տունը»
1961 - «Զրո	երեք»


=== Պատմվածքների և վիպակների ժողովածուներ ===
1955 - «Կյանքի սկիզբը»
1957 - «Կապույտ լեռներում»
1959 - «Աղջիկը նախարարությունից։ Վիպակներ և պատմվածքներ»
1964 - «Նոր հարևանը»
1972 - «Ճամփորդություն երեքով։ Վիպակներ և պատմվածքներ»


== Նորա Ադամյանը հայերեն ==
Երեք վիպակ, Ե., Հայպետհրատ, 1963, 272 էջ։


== Պարգևներ ==
«Կարտոֆիլահավաք» պատմվածքի համար արժանացել է «Օգոնյոկ» հանդեսի 1984 թվականի մրցանակին։


== Գրականություն ==
Большая советская энциклопедия. — М.: Советская энциклопедия. 1969—1978.
Энциклопедический словарь. 2009.
Справочник Союза писателей СССР [по состоянию на 01.12.1963] / ред. К. В. Воронков, сост. Н. В. Боровская. — М.: Советский писатель, 1964. — 776 с. — 3000 экз.
Справочник Союза писателей СССР [по состоянию на 01.06.1985] / Ред. К. Н. Селихов; сост.: В. А. Астахова, А. И. Либецкая, Л. И. Цветкова. — М.: Советский писатель, 1986. — 784 с. — 10 000 экз.


== Ծանոթագրություններ ==